laion/Wikipedia-Exotic huggingface dataset:
סוקולוב

האם התכוונתם ל... אישים אולג סוקולוב (יליד 1956) – היסטוריון רוסי אנה סוקולוב (1910–2000) – הייתה רקדנית וכוריאוגרפית יהודייה-אמריקאית לאלי סוקולוב (לודוויג אייזנברג; 1916–2006) – היה איש עסקים יהודי אוסטרו-הונגרי סלובקי-אוסטרלי, ניצול השואה נחום סוקולוב (סאָקאָלאָוו; 1859–1936) – היה הנשיא החמישי של ההסתדרות הציונית העולמית, מנהיג ציוני, סופר, משורר ומחלוצי העיתונות העברית סרגיי סוקולוב (1911–2012) – היה קצין בדרגת מרשל ברית המועצות ושר ההגנה של ברית המועצות מקומות סוקולוב פודלסקי (Sokołów Podlaski) - עיירה במזרח פולין בה התקיים ישוב יהודי גדול לפני השואה סוקולוב מאלופולסקי (Sokołów Małopolski) - עיירה בדרום מזרח פולין סוקולוב (צ'כיה) (אנ') (Sokolov) – עיר בצ'כיה רחובות ומחלפים בישראל רחוב סוקולוב (הרצליה) – רחוב מרכזי בעיר הרצליה רחוב סוקולוב (רמת השרון) – ציר מרכזי בעיר רמת השרון, ראו רמת השרון#כבישים ורחובות מחלף סוקולוב – מחלף המחבר את כביש 531 עם רחוב סוקולוב בכפר סבא ובהוד השרון סוקולובסקי (פירושונים)
מנהל תהליך ראשי

מנהל תהליך ראשי (באנגלית: Chief Process Officer ובראשי תיבות: CPO) הוא מנהל אחראי על ניהול תהליכים עסקיים ברמה הגבוהה ביותר של הארגון. CPO בדרך כלל מדווח ישירות למנכ"ל או לדירקטוריון. הוא מפקח על פעילויות תהליכים עסקיים, קובע מנגנוני בקרה ואחראי על הגדרת כללים, מדיניות וקווים מנחים של הארגון על מנת להבטיח שהיעדים העיקריים תואמים את אסטרטגיית החברה. ה- CPO מגדיר את אסטרטגיית ניהול התהליך ואת המטרות הקשורות לחברה; פיתוח, מדיניות, הסמכה והכשרה, הצגת המודל לתהליך; פיקוח על התאמה, נכונות ויעילות התהליך בחברה. "The rise of the chief process officer - CIO". www.cio.com.au. Archived from the original on 2013-06-03. Faganello, Giovani. "The Chief Process Officer - An Emerging Top Leadership Role" Mathias Kirchmer and Peter Franz, Chief Process Officer - The Value Scout, https://bpm-d.com, ‏יוני 2014 "What is Chief Process and Innovation Officer (CPIO)? | Definition from TechTarget" ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
סגנון חיים

המונח סגנון חיים (באנגלית: Lifestyle) מתייחס לתחומי העניין, הדעות, ההתנהגויות והנטיות ההתנהגותיות של אדם, קבוצת אנשים, אשר לעיתים רבות מושפעים מגורמים שונים כמו נורמות תרבותיות, בני משפחה, מעמד חברתי, מצב סוציו-אקונומי, והעדפות אישיות. למרבית האנשים בסביבות כפריות יש סגנון חיים שונה במידה ניכרת בהשוואה לסגנון החיים של מרבית האנשים במטרופולינים העירוניים. אפילו המיקום הספציפי של אדם באזורים העירוניים משפיע רבות על סגנון החיים שלו. סגנון החיים של אדם מעיד לרוב על זהותו ויכול להיות בעל השפעות משמעותיות על בריאותו, מערכות היחסים שלו והרווחה הכללית שלו. להשפעות התרבותיות יש גם השפעה מהותית על סגנון החיים של האדם. לדוגמה, התזונה, הביגוד, פעילויות הפנאי, והמנהגים הדתיים מושפעים לרוב מהמסורות התרבותיות והציפיות החברתיות. גם המצב הסוציו-אקונומי, ובפרט רמת ההכנסה והעבודה של האדם, משפיעים מאוד על סגנון החיים של האדם משום שיש להם השפעה על הגישה למשאבים שיש לאותו האדם, כמו דיור, שירותי בריאות וחינוך. יש קשר ניכר בין הבחירות שקשורות לסגנון החיים לרמת הבריאות של האדם. אנשים עם סגנון חיים בריא נוהגים לרוב לעסוק בפעילות גופנית באופן תדיר, להקפיד על תזונה מאוזנת, לישון מספיק שעות מדי לילה, ולהימנע מהתנהגויות מזיקות כמו עישון או צריכה מופרזת של משקאות חריפים. הקפדה על הדברים הללו יכולה לסייע להפחית את הסיכון לחלות במחלות כרוניות כמו מחלות לב, סוכרת והשמנה, והדבר יכול לתרום רבות לכך שניתן לחיות חיים ארוכים ומספקים יותר. לעומת זאת, סגנון חיים לא בריא אשר מאופיין בתזונה לקויה, חוסר בפעילות גופנית ורמות מתח גבוהות עלול לגרום לבעיות בריאותיות שונות לאורך זמן. במאה ה-21 סגנון החיים של האוכלוסייה הופך בהדרגה למגוון יותר, בעיקר כתוצאה מההתקדמות הטכנולוגית המואצת והגלובליזציה. ההתפתחות של הטכנולוגיה הדיגיטלית שינתה במידה רבה את האופן שבו אנשים עובדים, ואת האופן בו אנשים מבלים את שעות הפנאי שלהם, ובמקרים רבות הוביל לכך שאנשים אימצו סגנון חיים בלתי פעיל ולכך שרבים צופים במשך זמן רב מדיי במסכים לאורך היום. איכות חיים אורח חיים בריא אורח חיים בלתי פעיל דוד גורביץ' ודן ערב, הערך "סגנון חיים", באתר אנציקלופדיה של הרעיונות סגנון חיים, דף שער בספרייה הלאומית ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
אורבניקה

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] אוֹרְבָנִיקָה (URBANICA) הוא מותג אופנה ישראלי בבעלות חברת "פאלו ריטייל בע"מ" לייצור ושיווק של פריטי לבוש. המותג שייך לקבוצת הודיס. אורבניקה הוא מותג של אופנה ישראלית אשר מיועדת לכלל האוכלוסייה. הרשת מבוססת על הקונספט של One Stop Shop (אנ'), כלומר חנות גדולה המציעה מגוון פריטי לבוש. הרשת משווקת מוצרי אופנה במחירים הנחשבים לנוחים. הרשת מציעה קולקציית פריטי אופנה לכל המשפחה: נשים, גברים, ילדים, קז'ואל, בגדי ערב, בגדי ספורט, הלבשה תחתונה, נעליים, אביזרי אופנה וקוסמטיקה. עיצוב חנויות הרשת הוא צבעוני וכולל שימוש במסכי לד בגודל 30 מ"ר, לצד מסכי לד נוספים הפזורים ברחבי הסניף, בהם מוקרנים קטעי וידאו ארט שבוימו עבור הרשת על ידי סטודיו אינסייט. לאורך השנים מספר [דרוש מקור] ידוענים שימשו כפרזנטורים של המותג "אורבניקה", כשהבולטת שבהם היא בר רפאלי, והיא גם שותפה בבעלות עליו. רפאלי אף השתתפה בהשקת החנות הראשונה של הרשת בקניון G (מתחם סינמה סיטי ראשון לציון, ובזכות כך כ-10,000 אנשים הגיעו לאירוע. סניף זה, המשתרע על פני 2,400 מ"ר, היה חנות האופנה הגדולה בישראל. בשנת 2017 פתחה הרשת סניף בבילו סנטר אשר שטחו אף גדול יותר ועומד על 2,700 מ"ר. לרשת 19 סניפים ברחבי הארץ נכון ליולי 2022. אתר האינטרנט הרשמי של אורבניקה אורבניקה, ברשת החברתית פייסבוק אורבניקה, ברשת החברתית אינסטגרם תקנון אתר אורבניקה, באתר אורבניקה איתי יעקב, הבעלים של רשת אורבניקה: "ג'ינס ב-39 שקל זו לא סיסמה, אלא הבטחה", באתר Xnet‏, 11 במרץ 2015 איתי יעקב, יד ראשונה מבר רפאלי: השקה חגיגית לרשת אורבניקה הזולה, באתר Xnet‏, 18 במאי 2015 עדי דברת-מזריץ, בר רפאלי הביאה 10,000 איש לפתיחה של חנות האופנה אורבניקה, באתר TheMarker‏, 27 במאי 2015 כתבי אייס, רשת האופנה אורבניקה פותחת סניף בעופר בילו סנטר אאוטלט, באתר אייס, 25 ביוני 2017
חצי שקל חדש

מטבע חצי שקל הוא אחד מסדרת המטבעות של השקל החדש. בצד הנושא של המטבע מוטבע נבל הלקוח מהחותם העברי הקדום למעדנה בת המלך, חותם המתוארך לתקופת בית ראשון. המטבע שוקל 6.5 גרם, קוטרו 26 מ"מ והוא עשוי סגסוגת שתרכובתה 92% נחושת, 6% אלומיניום ו-2% ניקל. מבין מחזור המטבעות הנמצאים בשימוש, מטבע חצי שקל מהווה רק 7% מכלל המחזור, פחות מהשימוש במטבעות אחרים בסדרה, כ-10 אגורות ואחרים. המטבע כונה "חצי שקל" ולא "50 אגורות". הוא בין המטבעות היחידים בעולם עליהם מוטבע שבר רציונלי. זאת בשם העובדה שאת המטבע העברי הקדום, "שקל", ויחידותיו נהגו לקרוא, באופן זה, לדוגמה "מחצית השקל". עיצוב צד הנושא של המטבע נעשה כבר בשנת 1984 בידי נתן קרפ, ושימש כצד הנושא של המטבע 500 שקלים (ישנים) [1]. את צד הערך עיצב גבי נוימן. עם החלפת השקל בשקל החדש, בסוף שנת 1985, הועתק העיצוב למטבע של חצי שקל חדש, שהיה שווה בערכו ל-500 שקלים ישנים. במקביל אומץ העיצוב כסמלו של בנק ישראל. בשנת 2016 פורסמה כתבת תחקיר ובה טענה כי החותם הקדום למעדנה בת המלך הוא זיוף ארכאולוגי, ודמות הכינור שהייתה חקוקה עליו לא הייתה קיימת במציאות ולא שימשה לנגינה. מדיה וקבצים בנושא חצי שקל חדש בוויקישיתוף ראו בסדרת המטבע הנוכחית, מעות - סדרת האגורות והשקל החדש, מטבע חצי שקל חדש, באתר בנק ישראל ואדים סבידרסקי, על רקע התייקרות המתכת בעולם: בנק ישראל מגבש תוכנית להחלפת סדרת המטבעות, באתר TheMarker‏, 21 באפריל 2011 עופר מתן, למה חצי שקל ולא 50 אגורות?, באתר הארץ, 21 באפריל 2011 יעל פרידסון, תחקיר: כלי הנגינה על מטבע חצי השקל - זיוף, באתר ynet, 17 במרץ 2016
גביע העולם בשחמט 2009

גביע העולם בשחמט 2009 הוא הטורניר החמישי של גביע העולם בשחמט שארגן פיד"ה. זהו טורניר יחידים הנערך לפי שיטת המפסיד יוצא, כולל 128 משתתפים והתקיים בין 20 בנובמבר ל-14 בדצמבר 2009 בעיר חנטי-מנסיסק, רוסיה. בוריס גלפנד ניצח בגמר את רוסלן פונומריוב. כתוצאה מכך, הוא העפיל לתחרות המועמדים לדו-קרב נגד וישוואנתן אנאנד על תואר אלופי העולם בשחמט. 128 המשתתפים נבחרו במספר אופנים: משתתפי חצי הגמר של גביע העולם בשחמט 2007: גטה קמסקי, אלכסיי שירוב וסרגיי קריאקין אלופת העולם בשחמט לנשים אלופי העולם לנוער 2007 ו-2008 - זבן אנדריאסיאן (ארמניה) 20 השחמטאים עם ממוצע מד הכושר הגבוה ביותר בין יולי 2008 ינואר 2009 46 השחמטאים מאליפות אירופה 19 שחמטאים מאליפות אמריקה (הצפונית והדרומית) 19 שחמטאים מאליפות אסיה ואוקיאניה 6 שחמטאים מאליפות אפריקה 6 שחמטאים שבחר נשיא פיד"ה 4 שחמטאים שבחרה הוועדה המארגנת של התחרות לווסלין טופאלוב, לבון ארוניאן ווישוואנתן אנאנד כבר הייתה זכות להשתתף בתחרות המועמדים, ולכן הם לא השתתפו בתחרות. מגנוס קרלסן וולדימיר קרמניק לא השתתפו כי כבר הבטיחו להשתתף בתחרות אחרת. בכל סיבוב שני השחקנים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 15 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום. אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא: ארבעה משחקי שח מהיר. 25 דקות עם תוספת של 10 שניות למסע. עד עשר משחקי בליץ. 5 דקות עם תוספת של שלוש שניות למסע. משחק ארמגדון אחד. ללבן 6 דקות לשחור 5 דקות. במקרה של תיקו השחור זוכה. המנצח בהתמודדות בכל סיבוב עולה לשלב הבא בתחרות והמפסיד מודח ממנה. ישראל בוריס גלפנד, 2758 - ניצח בתחרות אזרבייג'ן ווגאר קשימוב, 2758 - הודח ברבע הגמר רוסיה פטר סבידלר, 2754 - הודח ברבע הגמר רוסיה אלכסנדר מורוזביץ', 2750 - הודח בסיבוב השני אזרבייג'ן טיימור רג'אבוב, 2748 - הודח בסיבוב השני אוקראינה וסילי איוונצ'וק, 2739 - הודח בסיבוב השני אוקראינה רוסלן פונומריוב, 2739 - הפסיד במשחק הגמר רוסיה אלכסנדר גרישצ'וק, 2736 - הודח בסיבוב הרביעי רוסיה דמיטרי יאקובנקו, 2736 - הודח ברבע הגמר הרפובליקה העממית של סין ואן יוה, 2734 - הודח בסיבוב השלישי בוריס גלפנד, 2758 - ניצח בתחרות אמיל סוטובסקי, 2666, דורג במקום ה-36 - הודח בסיבוב הראשון איליה סמירין, 2662, דורג במקום ה-43 - הודח בסיבוב השני אתר האינטרנט הרשמי של גביע העולם בשחמט 2009 משחקי התחרות, באתר צ'סגיימס (באנגלית) תקנון התחרות רשימת העפלות לתחרות
Merry Christmas II You

Merry Christmas II You (בעברית: חג מולד שמח לך) הוא אלבום חג המולד השני ואלבום האולפן השלוש עשרה של הזמרת-יוצרת האמריקאית מריה קארי. האלבום יצא לאור ב-2 בנובמבר 2010, על ידי חברת התקליטים איילנד רקורדס. עם יציאתו, נכנס האלבום אל המקום הראשון במצעד אלבומי החג. הקלטות האלבום החלו באפריל כשקארי הייתה בהיריון. היא הייתה שותפה להפקת שירי האלבום ועבדה עם מפיקים אחרים ביניהם בריאן מייקל קוקס, ג'רמיין דופרי, רנדי ג'קסון וכולי. באלבום מתארחת אמה של קארי; פטרישה בשיר "O Come, All Ye Faithful" / "Hallelujah Chorus". האלבום מורכב משירים מקוריים לצד גרסאות כיסוי לשירי חג מולד ידועים. מבחינה מוזיקלית האלבום משלב מוזיקת R&B, מוזיקת נשמה והאוס. האלבום קיבל ביקורות מעורבות ממבקרי המוזיקה שהחמיאו על התחושה המרגיעה שמעביר האלבום לצד תוססות ועכשוויות אך מצד שני חלק מהמבקרים הרגישו שהוא צפוי ושיש בו הפקת יתר. האלבום הגיע למקום הרביעי במצעד האלבומים האמריקאי ולמקום הראשון במצעד אלבומי ה-R&B וההיפ-הופ ובמצעד אלבומי חגים. מאוחר יותר האלבום הגיע למעמד זהב במדינה עם מכירות של 500 אלף עותקים. עם זאת בשאר העולם האלבום לא זכה להצלחה כאשר לא הצליח להיכנס ל-20 העליונים של אף מדינה אחרת מלבד קוריאה הדרומית שם הגיע למקום ה-3 במצעד סוף השנה. מתוך האלבום יצאו 4 סינגלים: "Oh Santa!", שיר מקורי אשר יצא ב-1 באוקטובר 2010 והגיע למקום הראשון במצעד שירי המבוגרים האמריקאי בשבוע השני שלו ובכך שבר שיא כשאר עשה את הקפיצה הגדולה ביותר למקום הראשון במצעד ובנוסף גם השיר עם העלייה המהירה ביותר למקום הראשון בהיסטוריית המצעד. הסינגל השני היה "Auld Lang Syne (The New Year's Anthem)" אשר יצא ב-14 בדצמבר של אותה השנה הוא גם שיר מקורי מתוך האלבום, "When Christmas Comes" הסינגל השלישי מהאלבום אשר היה שיר מקורי נוסף שיצא בחג המולד שבשנה שלאחר מכן והוא דואט עם הזמר ג'ון לג'נד. מתוך האלבום יצא גם הסינגל השיווקי "Christmas Time Is in the Air Again"; שיר מקורי נוסף שיצא בחג המולד של 2012. על מנת לקדם את האלבום הופיע בתוכנית האירוח של אלן דג'נרס ובתוכנית "Lopez Tonight" ואף בתוכנית ספיישל מיוחדת בשם "Mariah Carey: Merry Christmas to You". מידע על האלבום Merry Christmas II You באתר MusicBrainz מידע על האלבום Merry Christmas II You באתר AllMusic האלבום Merry Christmas II You באתר Discogs האלבום Merry Christmas II You באתר ספוטיפיי האלבום Merry Christmas II You באתר דיזר האלבום Merry Christmas II You באתר אפל מיוזיק האלבום Merry Christmas II You באתר טיידל Mariah Carey - Merry Christmas II You, Discogs (באנגלית) Mariah Carey - Chart history | Billboard, www.billboard.com "Mariah Carey Merry Christmas II You | Album Review | Slant Magazine". Slant Magazine (באנגלית אמריקאית). נבדק ב-2018-03-24. "Mariah Carey Favorites and No. 1 Hits". ThoughtCo. נבדק ב-2018-03-24. Mariah Carey - Christmas Time Is In The Air Again single review - Entertainment Focus, www.entertainment-focus.com (באנגלית) "Mariah Carey Brings Holiday Cheer To 'Lopez Tonight'". idolator (באנגלית אמריקאית). 2010-11-03. נבדק ב-2018-03-24.
מיכאיל קוליאדה

מיכאיל סרגייביץ' קוליאדה (ברוסית: Михаил Сергеевич Коляда; נולד ב-18 בפברואר 1995) הוא מחליק על הקרח רוסי. סגן אלוף אולימפי (פיונגצ'אנג 2018) בתחרות קבוצתית, זוכה מדליית ארד באליפות עולם (מילנו 2018), סגן אלוף אירופה (אוסטרבה 2017 ומוסקבה 2018) ו-3 פעמים אלוף רוסיה (2017, 2018 ו-2021). מיכאיל קוליאדה נולד ב-18 בפברואר 1995 בסנקט פטרבורג, רוסיה. יש לו 3 אחים קטנים. הוא בוגר אוניברסיטת לסגאפט הלאומית לחינוך גופני, ספורט ובריאות. ב-20 במאי 2019 הודיע קוליאדה על אירוסיו למחליקה דריה בקלמישבע, וביולי 2019 השניים נישאו. מדיה וקבצים בנושא מיכאיל קוליאדה בוויקישיתוף מיכאיל קוליאדה, ברשת החברתית אינסטגרם מיכאיל קוליאדה, באתר olympedia.org Mikhail KOLYADA, International Skating Union, ‏13 באפריל 2022 Tatjana Flade, Russia’s Mikhail Kolyada breaks through, Golden Skate, ‏13 בינואר 2016 Tatjana Flade, Kolyada Returns Healthy & Refreshed, International Figure Skating Magazine, ‏2 במרץ 2020 ערך זה הוא קצרמר בנושא ספורטאים ובנושא רוסים. אתם מוזמנים לתרום לוויקיפדיה ולהרחיב אותו.
קטפלקסיה

קטפלקסיה היא הופעה פתאומית וחולפת של חולשת שרירים המלווה בהכרה מלאה, אשר בדרך כלל נגרמת מרגשות כמו צחוק, בכי, או פחד. קטפלקסיה משפיעה על כ-70% מהסובלים מנרקולפסיה, והיא נגרמת על ידי מחלה אוטואימונית של תאי העצב המייצרים את הנוירופפטיד היפוקרטין/אורקסין המסדיר עוררות וערנות. קטפלקסיה ללא נרקולפסיה היא תופעה נדירה והגורם לה אינו ידוע. מקור השם "קטפלקסיה" הוא מהמונח היווני κατά (קאטה, כלומר "למטה"), וπλῆξις (פלקזיס, כלומר "שבץ"). קטפלקסיה באה לידי ביטוי על ידי חולשה בשרירים אשר יכולה להתבטא כהרפיה סמויה של שרירי הפנים ועד שיתוק מוחלט ואף נפילה ממצב עמידה. ההתקפים קצרים, ורובם נמשכים בין מספר שניות עד מספר דקות, ובדרך כלל מלווים בצניחת הלסת, חולשה בצוואר, או קריסה של הברכיים. גם בהתקפים קשים, אנשים מסוגלים בדרך כלל למנוע פגיעה כי הם לומדים לשים לב להרגשה של התקף קפלקטי מתקרב, והנפילה היא בדרך כלל איטית והדרגתית. הדיבור עשוי להיות לא-ברור והראייה עלולה להיות לקויה (ראייה כפולה, חוסר יכולת להתמקד), אך השמיעה והמודעות נשארים כרגיל.  התקפי קטפלקסיה קורים מעצמם ובדרך כלל נפתרים ללא צורך בהתערבות רפואית. אם האדם שוכב בנוחות, הוא עשוי להפוך לישנוני, להזות או להירדם. בזמן שקטפלקסיה מחמירה עם עייפות, היא שונה משאר הפרעות הנרקולפסיה, והיא בדרך כלל, אך לא תמיד, מופעלת על ידי תגובות רגשיות חדות או מאמץ גופני פתאומי, במיוחד אם האדם נתפס לא מוכן. ההתקפים עשויים להופיע לעיתים באופן ספונטני, וללא טריגר רגשי ברור. קטפלקסיה, באתר אנציקלופדיה בריטניקה (באנגלית) Seigal, Jerome (2001). "Narcolepsy". Scientific American: 77. "Narcolepsy Fact Sheet". נבדק ב-2011-06-23. Bourgoin, Jean-Maxime. "Il s'endort au volant de sa voiture" (בצרפתית). Sun Media. Le Journal de Montréal. נבדק ב-11 במאי 2015. {{cite news}}: (עזרה) Michelle Cao; Christian Guilleminault. "Cataplexy". נבדק ב-27 באפריל 2012. {{cite web}}: (עזרה) Carlson, Neil R. (2012). Physiology of Behavior. Boston, MA: Pearson Education, Inc. ISBN 978-0-205-66627-0. "The clinical features of cataplexy: A questionnaire study in narcolepsy patients with and without hypocretin-1 deficiency". Sleep Medicine. 12: 12–18. doi:10.1016/j.sleep.2010.05.010. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קילוגרם-כוח

ק"ג-כוח היא יחידת מידה למדידת כוח ומוגדרת כך: 1 ק"ג-כוח הוא הכוח שמפעילה מסה של 1 ק"ג על כדור הארץ. מאחר ש- g ≈ 9.8   m / s 2 {\displaystyle g\approx 9.8\ \mathrm {m} /\mathrm {s} ^{2}} נובע ש-1 ק"ג כוח שווה בקירוב ל-9.8 ניוטון. באופן דומה, טון-כוח הוא הכוח שמפעילה מסה של 1 טון מטרי, כלומר: 1,000 ק"ג. יחידה זו שימושית יותר להמיר לקילוניוטון. 1 טון-כוח שווה לבערך 9,800 ניוטון, או ל-9.8 קילוניוטון. קילוניוטון אחד שווה ל-0.102 טון-כוח ו-10 קילוניוטון שווה ל-1.02 טון-כוח. יחידות אלו שימושיות יותר בהנדסה מאשר בפיזיקה. באופן דומה, קילוגרם-כוח-מטר משמש למדידת מומנט, ונפוץ בשם המקוצר קג"מ. יחידה זו שימושית מאוד בתעשיית הרכב. ערך זה הוא קצרמר בנושא הנדסה ובנושא פיזיקה. אתם מוזמנים לתרום לוויקיפדיה ולהרחיב אותו.
מוחקיק כאבולי

האייתוללה העליון קורבּאן-עלי מוחקיק כאבּולי (בפרסית: حضرت آية الله العظمى قربانعلی محقق كابلى; 1 ביוני 1928 - 11 ביוני 2019) היה המרג'ע תקליד של המוסלמים השיעים מזרם האית'נא עשריה שבאפגניסטן. נולד בכפר טורקמן שבמחוז פרואן שבאפגניסטן, מצפון מערב לקאבול. מוצאו האתני הוא מהעם דובר הפרסית הזארה. בהיותו בן שבע החל את לימודיו בתחום הדת, בכך שהחל ללמוד את הקוראן וספרי דת בפרסית. במהלך שנות לימודיו התעמק בתאולוגיה, לוגיקה, הלכה, ספרות, ובעוד ענפים של מדעי האסלאם והשריעה. כדי להעמיק את השכלתו עבר לקאבול, אך הבין שדלות המשאבים והמצב הפוליטי אינם מהווים סביבת לימודים טובה. מאפגניסטן עבר לאיראן, ומשם המשיך לנג'ף שבעיראק. בשנת 1973, לאחר השלמת לימודיו, שב מוחקיק כאבולי כאייתולה עליון של אפגניסטן, שם הוא התקבל בברכה על ידי אלפים שהמתינו לו עם הגעתו. נפטר ב-11 ביוני 2019. במהלך חייו, הקים האייתולה העליון מוחקיק כאבולי מוסדות רבים להשכלה ולחינוך, ותרם רבות לחיזוק האסלאם ולפיתוח המודעות התרבותית באפגניסטן. האתר של מוחקק כאבולי (בפרסית) Revolvy, LLC, "Mohaqiq Kabuli" on Revolvy.com, www.revolvy.com (באנגלית)(הקישור אינו פעיל)
מגדל הטלוויזיה של יקטרינבורג

מגדל הטלוויזיה של יקטרינבורג היה מגדל תקשורת שבנייתו לא הושלמה ביקטרינבורג, רוסיה. בנייתו החלה בשנת 1983 והושהתה עם התפרקות ברית המועצות. גובהו הגיע לכ-220 מטרים עם הפסקת בנייתו אך לפי תוכניותיו אמור היה להתנשא לגובה של כ-400 מטרים . עד שנת 2000 היווה כאבן שואבת לפעילות לא חוקית של טיפוס עירוני וקפיצת בסיס. רק לאחר מספר תאונות הוא נאטם על ידי הרשויות[דרוש מקור]. במסגרת תוכנית ייפוי ערים, שבוצעה בעת ההכנות למונדיאל 2018, נהרס הבניין בפיצוץ מבוקר ב-24 במרץ 2018. מדיה וקבצים בנושא מגדל הטלוויזיה של יקטרינבורג בוויקישיתוף Behold the tallest abandoned building in the world https://web.archive.org/web/20071001090316/http://usa.ural.ru/v2/pics/panorama/yekat2003/o_tv.htm Yekaterinburg Television Tower at Structurae "Yekaterinburg Television Tower" . Structurae. Retrieved 13 August 2010. "Снос телебашни в Екатеринбурге". ura.ru. Retrieved 24 March 2018. https://www.ynet.co.il/articles/0,7340,L-5193567,00.html#autoplay
בצלאל מכליס

בצלאל (בוצי) מכליס (נולד ב־1963) הוא נשיא ומנכ"ל אלביט מערכות משנת 2013. בצלאל מכליס נולד ברמת גן ב־1963. שירת בצה"ל כקצין בחיל התותחנים, ובמהלך שירות המילואים הועלה לדרגת אלוף-משנה. בין השאר פיקד על עוצבת התבור. למד הנדסת מכונות, ומדעי המחשב בטכניון ותואר שני במנהל עסקים באוניברסיטת ת"א. השתתף ב-Advanced Management Program ב-Harvard Business School. לאחר לימודי תואר שני, ב־1991, הצטרף לאלביט מערכות וכיהן בה בתפקידי ניהול בחטיבת התקשוב והיבשה של החברה. מאז 2004 כיהן כמנכ"ל חטיבת היבשה והתקשוב וכסגן נשיא מטה החברה. ב־2013 החליף את יוסי אקרמן כנשיא ומנכ"ל אלביט והוביל במהלך השנים שינויים מבניים שהגדילו את מחזור המכירות של החברה השנתי למעל 5 מיליארד דולר ואת צבר ההזמנות של כ-15 מיליארד דולר ב־2022. במהלך כהונתו עברה אלביט מערכות שינויים מבניים מהותיים. בשנת 2015 רוכזה פעילות הסייבר, של החברה במסגרת חברת הבת "סייברביט", אליה צורפה בהמשך חטיבת הסייבר של נייס מערכות שרכשה אלביט מערכות תמורת 120 מיליון דולר. בשנת 2018 הוביל מכליס את רכישת תעש מערכות (לשעבר התעשייה הצבאית) תמורת 1.8 מיליארד ש"ח. בשנת 2019 הוביל את רכישת חטיבת ראיית הלילה של חברת "האריס" (אנ') האמריקאית תמורת 350 מיליון דולר. בשנת 2020 הוביל את רכישת ספרטון האמריקאית, העוסקת בלוחמה בצוללות, תמורת 380 מיליון דולר, וכן את רכישת חברת רוקאר המפתחת מערכות ניווט והנחיה לדיוק רקטות ופצצות, פועלת מהר חוצבים בירושלים, ומעסיקה 122 עובדים. בין השינויים המרכזיים בתקופת כהונתו בחברה היו הפיצול של חטיבת היבשה והתקשו״ב ב־2018, והרחבת הפעילות הבינלאומית בבריטניה, גרמניה ואוסטרליה. בעקבות הסכמי אברהם, מוסדו קשרי החברה גם עם איחוד נסיכויות ערב. מכליס משמש גם כדירקטור בחברות בנות של "אלביט מערכות": אל-אופ, אלביט מערכות יבשה, אלישרא ותעש מערכות. מדיה וקבצים בנושא בצלאל מכליס בוויקישיתוף גולן חזני ושי סלינס, נחשף ב"כלכליסט": בצלאל (בוצי) מכליס יחליף את אקרמן כמנכ"ל אלביט מערכות, באתר כלכליסט, 13 באוגוסט 2012 עמיר רפפורט, "מנוע הצמיחה – מודיעין וסייבר", ריאיון עם מכליס באתר IsraelDefense,‏ 2014. שירי חביב ולדהורן, ‏אלביט סיכמה את 2020 עם 3.5% צמיחה ומשדרת אופטימיות ל-2021, באתר גלובס, 24 במרץ 2021 בלעדי ל-Techtime: אלביט הקימה חברת סייבר, באתר TechTime‏, 16 באפריל 2015 אלביט מחזקת את CyberBit: רוכשת חט' הסייבר של נייס, באתר TechTime‏, 21 במאי 2015 עמרי מילמן וגולן חזני, תעש מערכות נמכרת לאלביט ב־1.8 מיליארד שקל, המפעלים יעברו לדרום הארץ, באתר ynet, 11 במרץ 2018. שירי חביב ולדהורן, ‏כדי לממן את הרכישה של Harris: אלביט מערכות גייסה 665 מיליון שקל בהנפקה פרטית, באתר גלובס, 10 באפריל 2019 גולן חזני, אלביט מערכות תפצל חטיבות ותשלב את תעש לתוכה, באתר כלכליסט, 13 במרץ 2018 חנן גרינווד, היחסים מתחממים: אלביט פתחה חברה בת באיחוד האמירויות, באתר ישראל היום, 14 בנובמבר 2021 בצלאל מכליס, באתר "הדירקטורים" ערך זה הוא קצרמר בנושא אישים ובנושא ישראל. אתם מוזמנים לתרום לוויקיפדיה ולהרחיב אותו.
בנג'מין אינגרוסו

בנג'מין אינגרוסו (בשוודית: Benjamin Ingrosso, נולד ב-14 בספטמבר 1997) הוא זמר, שחקן ויוצר שוודי. הוא בן דודו של הדי ג'יי סבסטיאן אינגרוסו. הוריו הם הזמרים השוודים המפורסמים אמיליו אינגרוסו ופרנילה וולגרן (שהתחרתה גם היא מספר פעמים על הזכות לייצג את שוודיה באירוויזיון). כילד, הופיע במספר מחזות זמר, ואף זכה בשנת 2006 עם השיר "Hej Sofia" בתוכנית "פסטיבל שירי הילדים" (ילדי מלודיפסטיבלן במקור). בנימין השתתף במספר מחזות זמר ומחזות, כמו "נילס קרלסון". ב-2006 זכה בפסטיבל שירי הילדים עם השיר "Hej Sofia" ונבחר לייצג את שוודיה בתחרות השירים של מחוז סקנידנביה. ב-2014, הודיע כי הוא עובר מתחום המחזמר לטובת התעסקות בכתיבת שירים ובשירה. באוקטובר 2016 הוציא את הסינגל הראשון שלו בשם "Fall in Love". באותה שנה חתם על חוזה עם חברת ההקלטות "TEN". ב-2017 השתתף בפסטיבל השירים השוודי עם שיר שהוא כתב ויצר והצליח להגיע לגמר, אך בסופו הגיע למקום החמישי. ב-2018 השתתף בשנית בתוכנית עם השיר "Dance You Off" והגיע למקום הראשון. הוא נבחר לייצג את שוודיה בחצי השני באירוויזיון 2018 שבליסבון עם השיר "Dance You Off". הסינגל עצמו קיבל בשוודיה מעמד של תקליט פלטינה. ב-10 במאי 2018 הופיע אינגרוסו בחצי הגמר השני של האירוויזיון. שירה של שוודיה היה מספר 15 בסדר ההופעות. בתום הערב הוכרזה שוודיה כעולה החמישית מבין עשר המדינות שעלו לשלב הגמר שהתקיים ב־12 במאי 2018. בגמר האירוויזיון הגיע אינגרוסו למקום השביעי עם 274 נקודות, לאחר שצוותי השיפוט העניקו לו את המקום השני עם 253 נקודות, והצבעות הצופים העניקו לו את המקום ה-24, עם 21 נקודות בלבד. סינגלים "Dance You Off" "Crystal clear" "Good lovin" "Behave" "i wouldn't know" מדיה וקבצים בנושא בנג'מין אינגרוסו בוויקישיתוף אתר האינטרנט הרשמי של בנג'מין אינגרוסו (באנגלית) בנג'מין אינגרוסו, ברשת החברתית פייסבוק בנג'מין אינגרוסו, ברשת החברתית אקס (טוויטר) בנג'מין אינגרוסו, ברשת החברתית אינסטגרם בנג'מין אינגרוסו, ברשת החברתית טיקטוק בנג'מין אינגרוסו, סרטונים בערוץ היוטיוב בנג'מין אינגרוסו, במסד הנתונים הקולנועיים IMDb (באנגלית) בנג'מין אינגרוסו, באתר אפל מיוזיק (באנגלית) בנג'מין אינגרוסו, באתר ספוטיפיי בנג'מין אינגרוסו, באתר סאונדקלאוד (באנגלית) בנג'מין אינגרוסו, באתר Last.fm (באנגלית) בנג'מין אינגרוסו, באתר AllMusic (באנגלית) בנג'מין אינגרוסו, באתר MusicBrainz (באנגלית) בנג'מין אינגרוסו, באתר דיזר בנג'מין אינגרוסו, באתר Discogs (באנגלית) בנג'מין אינגרוסו, באתר Songkick (באנגלית) בנג'מין אינגרוסו, באתר Genius בנג'מין אינגרוסו, באתר SecondHandSongs בנג'מין אינגרוסו, באתר טיידל (באנגלית)
מכליס

מכליס הוא שם משפחה. האם התכוונתם ל... בצלאל (בוצי) מכליס – נשיא ומנכ"ל אלביט מערכות גאול מכליס – כדורגלן ומאמן כדורגל ישראלי משה מכליס – נשיא בתי משפט השלום במחוז דרום, ושופט בית המשפט המחוזי